Ramme Å
Ramme Å, vandløb i Vestjylland. Åen udspringer 2 km nord for Ramme, passerer øst om Ramme og løber ud i Bøvling Fjord ved Høvsøre.
Åen har haft trevandmøller: Overmølle ved Rammegård, Mellemmølle og Vestermølle. Dens nedre løb slyngede sig indtil sidst i 1960'erne gennem et større lavtliggende vådområde. Herefter blev åen rettet ud, vandstanden sænket ved uddybning og etablering af diger og pumpeværk nær udløbet i fjorden, og en større del af området blev opdyrket. 